Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 506/13/5502	Čadca, 2.10.2013
EEČ : 2-37-173-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX, 
3.	XXXXX 
	sídlo organizácie: XXXXX
4.	XXXXX XXXXX, XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 60,00 € 
b.	Konkrétny adresát peňažnej sumy určenej na všeobecne prospešné účely: Kysuckú Nemocnicu s poliklinikou v Čadci, Fyziatricko - rehabilitačné oddelenie, č. účtu XXXXX, var. symbol 502701 - 30,- €  
c.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-50/DI-CA-2013.
dňa 25.05.2013 o 9.45 h riadil osobné motorové vozidlo značky Land Rover, EČ:  XXXXX po ceste II/487 v smere od mesta Turzovka do Čadce, kde v obci Podvysoká, okres XXXXX v km 51,600 sa pri prechádzaní priameho úseku cesty pred železničným priecestím dostatočne nevenoval riadeniu vozidla, počas jazdy zaspal v dôsledku čoho s vozidlom plynulo prešiel vpravo na nespevnenú krajnicu cesty v smere jazdy kde  pravým bokom zachytil skrinku napájania priecestného zabezpečovacieho zariadenia a prednou časťou vozidla narazil do stĺpu priecestného zabezpečovacieho zariadenia so svetelnou a zvukovou signalizáciou, ktorú aj s betónovou pätkou prevrátil na zem, uvedené zariadenie poškodil, následkom toho zariadenie stratilo spôsobilosť varovať ostatných účastníkov cestnej premávky, prednou časťou vozidla zasahoval na jednokoľajovú trať a došlo k zastaveniu premávky vlakovej dopravy v čase od 9.45 h. do 11.20 h., pri nehode maloletý XXXXX, ktorý sedel vo vozidle v detskej sedačke vzadu, utrpel ľahké zranenie, ktoré si vyžiadalo len prvotné ošetrenie v sanitke RZP XXXXX na mieste dopravnej nehody, čím spôsobil na priecestnom zabezpečovacom zariadení a skrinke napájania XXXXX XXXXX škodu v sume 822,96  €, meškaním vlakovej dopravy XXXXX a.s. škodu 206,14 € a na vozidle Land Rover,  majiteľovi XXXXX v sume 17.317,31 €.

Odôvodnenie: 
Uznesením povereného príslušníka OR PZ, ODI v Čadci sp. zn.: ČVS:ORP-50/DI-CA-2013 z 25.05.2013 bolo XXXXX vznesené obvinenie pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona na tom skutkovom základe tak, ako je to uvedené vo výrokovej časti tohto uznesenia.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodení uzavreli dňa 12.09.2013, resp. 20.09.2013 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú činom, tak že nehodu nahlásil ako škodovú udalosť poisťovni, pričom poškodená XXXXX - XXXXX náhradu škody nepožaduje, spoločnosti XXXXX a XXXXX, si škodu budú uplatňovať prostredníctvom povinného zmluvného poistenia vozidla a poškodený XXXXX si škodu uplatnil prostredníctvom havarijného poistenia a táto mu bola nahradená v plnom rozsahu.

Dňa 01.10.2013 zložil do pokladne Okresnej prokuratúry XXXXX peňažnú sumu vo výške 60,- €, určenú na všeobecne prospešné účely pre Kysuckú Nemocnicu s poliklinikou v Čadci, Fyziatricko - rehabilitačné oddelenie, č. účtu XXXXX, var. symbol 502701 vo výške 30,- € a na peňažnú pomoc obetiam trestnej činnosti vo výške 30,- €.
 
Táto suma je primeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Kováč
prokurátor